VGI บวก 4% รับร่วมทุน “เจมาร์ท” สบช่องขยายธุรกิจการเงิน โบรกฯชูเป้า 6.90 บ.
VGI บวก 4% โบรกฯมองร่วมทุน “เจมาร์ท” สบช่องแตกไลน์ธุรกิจการเงินมากขึ้น อาทิ การ ให้บริการสินเชื่อรายย่อย และการชำระเงินบนแพลตฟอร์มใหม่ๆ แนะ “ซื้อ” เป้า 6.90 บ.
2 ก.ย. 2564

ผู้สื่อข่าวรายงานว่าวันนี้ (2 ก.ย.2564) ราคาหุ้นบริษัท วีจีไอ จำกัด (มหาชน) หรือ VGI ณ เวลา 15.33 น. อยู่ที่ระดับ 6.55 บาท เพิ่มขึ้น 0.25 บาท หรือ 3.97% โดยทำจุดสูงสุดที่ 6.65 บาท และทำจุดต่ำสุดที่ 6.25 บาท ด้วยมูลค่าการซื้อขาย 669.21 ล้านบาท

บริษัท หลักทรัพย์คันทรี่ กรุ๊ป จำกัด (มหาชน) ระบุในบทวิเคราะห์ (31 ส.ค.2564) โดยมีมุมมองเป็นบวกต่อการเข้าลงทุนใน บริษัท เจ มาร์ท จำกัด (มหาชน) หรือ JMART เนื่องจากสอดคล้องกับกลยุทธ์ของบริษัทในการกระจายการลงทุนออก จากธุรกิจหลักคือสื่อโฆษณานอกบ้านไปทางธุรกิจการเงินมากขึ้น อาทิ การ ให้บริการสินเชื่อรายย่อย และการชำระเงินบนแพลตฟอร์มใหม่ๆ ซึ่งกลุ่มบริษัท ในเครือ JMART มีความชำนาญ ทั้งนี้แนะนำ “ซื้อ” ราคาเป้าหมาย 6.90 บาท
 
 
 